Lauttasaaressa juhlistetaan Suomen 100. itsenäisyyspäivää perinteisesti. Aamulla klo 10.30 lasketaan lauttasaarelaisten seppele sankarihaudoille. Haudoille kuljetaan lippukulkueessa. Toivomus on, että siihen osallistuvat kaikki saarelaiset yhteisöt.
Iltapäivän juhla on klo 16 kirkolla. Juhlavieraat toivotetaan tervetulleiksi kuuntemaan kirkon tornista soitettavaa juhlafanfaaria ja nauttimaan tervetulomalja jo klo 15.30.
Pääjuhlassa esiintyvät Lauttasaaren orkesteri ja lauluja Hanna Pakarinen. Hanna Pakarinen laulaa kantaesityksenä hänen ja Timo Kiiskisen saarelaisille tekemän lahjalaulun. Juhlapuheen pitää emeritasuurlähettiläs Laura Reinilä. Juhlassa palkitaan ansioituneita saarelaisia. Juhlan jälkeen kaikille tarjotaan kakkukahvit.
Suomi 100 juhlavuoden teemana on yhdessä. Lauttasaaressa nautitaan yhdessä kahvit kirkkokahviossa 5.12. klo 15. Itsenäisyyspäivän aattona klo 18 jokainen voi tulla viemään oman kynttilänsä sankarihaudoille ja jäädä "etkoille". Lisää tapahtumista viime viikon Lauttasaari-lehdessä.
6.12.207 juhlallisuuksien ohjelma tässä suomeksi ja ruotsiksi Itsenäisyyspäivän_tilaisuuksien_ohjelma_2017.pdf . Juhlat järjestävät yhteistyössä Lauttasaaren säätiö, Lauttasaari-Seura ja Lauttasaaren seurakunta.